open-index/open-wikipedia-markdown huggingface dataset:
Μη μου λες αντίο

Το ***Μη μου λες αντίο*** ήταν ερωτική - δραματική σειρά του τηλεοπτικού σταθμού ANT1. Προβλήθηκε την τηλεοπτική περίοδο 2004-2005. Η σειρά ήταν ιδιαίτερα επιτυχημένη και πολλές φορές η τηλεθέαση ξεπερνούσε το 45%, ενώ στο τελευταίο επεισόδιο, στις 24 Ιουνίου 2005, έφτασε στο εντυπωσιακό 62,4%. Σκηνοθέτης ήταν ο Μανούσος Μανουσάκης, ενώ το σενάριο υπέγραφε ο Βασίλης Σπηλιόπουλος. Ο Χρήστος Νικολόπουλος ντύνει με την μουσική του τη σειρά, ενώ ο Κώστας Μακεδόνας είναι ο ερμηνευτής των τραγουδιών που ακούγονται στη σειρά.

Στη σειρά έπαιξαν οι Θάλεια Ματίκα, Μέμος Μπεγνής, Γιάννης Τσιμιτσέλης, Άννα Τσουκαλά, Νίκος Γαλανός, Μπάμπης Αλατζάς, Θανάσης Ζέρβας, Μέλπω Κωστή, Ελπίδα Μπραουδάκη, Νταίζη Σεμπεκοπούλου, Ζαφείρης Κατραμάδας, Κωνσταντίνα Ανδριοπούλου, Ηλίας Πετροπουλέας, Γιώργος Σουξές, Σοφία Φαραζή, Αλέξανδρος Μούκανος, Χριστίνα Πομόνη, Ζαχαρούλα Βαλαβάνη, Ανδρέας Χαραλάμπους, Μάνος Παπαγιάννης, Λούμυ Σάββα, Γιώργος Ασπετάκης, Θάνος Χρόνης, Τάσος Παπαναστασίου, Αγάπη Δέσμη, Λαέρτης Βασιλείου, Πατρίκιος Κωστής, Βάνα Αλή.

## Υπόθεση
Ο Μανούσος Μανουσάκης μας ξεναγεί σε έναν άγνωστο, διαφορετικό και γοητευτικό κόσμο, μέσα από τη σειρά "Μη μου λες αντίο", βασισμένη στο ομώνυμο βιβλίο της Αναστασίας Καλλιοντζή.

Μια κοπέλα από συνοικία της Αθήνας, ζει την καλύτερη περίοδο της ζωής της: Πετυχαίνει στο Πανεπιστήμιο της Κομοτηνής και είναι ταυτόχρονα ερωτευμένη, με ένα γοητευτικό φοιτητή Ιατρικής (Γιάννης Τσιμιτσέλης), που την λατρεύει. Στην άλλη άκρη του χάρτη, στην Κομοτηνή, ένας πιστός Μουσουλμάνος, εκπληρώνοντας το όνειρο μιας ζωής, διορίζεται δάσκαλος σε μειονοτικό σχολείο και κάνει σχέδια για το μέλλον του. Και πρώτα - πρώτα να παντρευτεί την κοπέλα που αγαπά από μικρός, να κάνει παιδιά μαζί της και να ζήσει σαν πιστός μουσουλμάνος. Ο Μουράτ (Μέμος Μπεγνής) και η Χριστίνα (Θάλεια Ματίκα) είναι δύο άνθρωποι από διαφορετικούς κόσμους, ικανοποιημένοι από την ζωή τους, σίγουροι για τις επιλογές τους, ώσπου ένα βράδυ η μοίρα ανατρέπει τα πάντα. Μια αγάπη δίχως αύριο γεννιέται και μαζί της ένα μεγάλο ψέμα. 

## Παραπομπές

Κατηγορία:Τηλεοπτικές σειρές ΑΝΤ1
Κατηγορία:Ελληνικές δραματικές τηλεοπτικές σειρές
Σφάλμα κόμης

Το **σφάλμα κόμης** είναι το σφαιρικό σφάλμα δέσμης που παρουσιάζει ελαφριά ασυμμετρία ως προς τον φακό, γιατί ο άξονάς της δεν συμπίπτει με τον κύριο άξονα του φακού.

## Περιγραφή
Κατά τον μηχανισμό της δημιουργίας της κόμης σε ένα μεσημβρινό επίπεδο συγκλίνοντος φακού οι περιφερειακές ακτίνες από ένα μακρινό φωτεινό σημείο συγκλίνουν στο Β, δίνοντας έτσι μεγαλύτερη μεγέθυνση από τις αξονικές που συγκλίνουν στο Α. Ενώ δηλαδή το σφαιρικό σφάλμα οφείλεται στη διαφορά της εστιακής απόστασης που παρουσιάζουν οι διάφορες ζώνες του φακού, το σφάλμα κόμης προέρχεται από τη διαφορά μεγέθυνσης που παρουσιάζουν οι ζώνες αυτές.

Για να μελετήσουμε τον σχηματισμό της κόμης στον χώρο, τοποθετούμε μπροστά από έναν συγκλίνοντα φακό ένα διάφραγμα με δύο αντισυμμετρικές μικρές οπές, που αντιστοιχούν σε ορισμένη ζώνη ακτίνας ύψους h.

Παρατηρείται τότε ότι καθώς περιστρέφουμε το διάφραγμα ώστε οι οπές να παίρνουν διαδοχικά τις θέσεις 1,2,3,4,1,2,…, το είδωλο ενός σημείου Σ περιστρέφεται πάνω στο επίπεδο εστίασης κατά την αντίθετη φορά παίρνοντας τις θέσεις 1΄,2΄,3΄,4΄,1΄,2΄… . Ο κύκλος που δημιουργείται κατά την περιστροφή αυτή ονομάζεται κομητικός κύκλος της ζώνης (ύψους) h του φακού. Το κέντρο του κομητικού κύκλου δε συμπίπτει με το κατά μηδενικής τάξης είδωλο του σημείου Σ, αλλά είναι ακτινικά μετατοπισμένο, πάνω δηλαδή στην ευθεία που συνδέει το ίχνος του άξονα (Χ) και το είδωλο μηδενικής τάξης.

Αν εκτελεστεί το πείραμα με διαφράγματα διαφορετικού ύψους h, διαπιστώνεται ότι καθώς αυξάνεται το h, αυξάνεται η διάμετρος αλλά και η απόσταση του κέντρου του κομητικού κύκλου από το πρακτικά σημειακό είδωλο της μηδενικής τάξης, το οποίο σχηματίζεται από τις αξονικές ακτίνες της ζώνης h=0.

Άρα το κομητικό είδωλο απαρτίζεται από αλλεπάλληλους κομητικούς κύκλους που αντιστοιχούν στις διάφορες ζώνες του φακού. Όταν αυξάνεται η απόσταση (ψ΄) του ειδώλου από τον κύριο άξονα, αυξάνονται και οι διαστάσεις του κομητικού ειδώλου ενώ ο άξονας συμμετρίας του στο επίπεδο εστίασης περνάει πάντα από το ίχνος του κύριου άξονα (X) του φακού. Όταν η κόμη του ειδώλου απομακρύνεται από το κέντρο του πεδίου λέμε ότι έχουμε εξωτερική ή θετική κόμη (Σχ.1). Στη περίπτωση αυτή η μεγέθυνση των περιφερειακών ακτίνων είναι μεγαλύτερη από  αυτή των αξονικών. Στην αντίθετη περίπτωση η κόμη λέγεται εσωτερική και θεωρείται αρνητική.

Ένας φακός ή οπτικό σύστημα που έχει διορθωμένο το σφάλμα της κόμης λέγεται ισοπλανητικό σύστημα. Αν έχει διορθωμένο και το σφαιρικό σφάλμα λέγεται απλανητικό σύστημα.

## Δείτε ακόμη

* Σφάλματα φακών

## Παραπομπές

Κατηγορία:Σφάλματα φακών
Σάρος (ποταμός)

Ο ποταμός **Σάρος** (, Σεϊχάν) έχει μήκος 560 χλμ., πηγάζει από τον Αντίταυρο, διαρρέει την Καππαδοκία και την πεδιάδα της Κιλικίας και εκβάλλει στη Μεσόγειο, 6 μίλια ανατολικά του Κύδνου στο σημερινό Σεϊχάν, όπου καταλήγουν μεγάλοι πετρελαιαγωγοί από το Ιράκ.

## Εξωτερικοί σύνδεσμοι
* 

Κατηγορία:Ποταμοί της Τουρκίας
Σάρος

Ο όρος **Σάρος** μπορεί να αναφέρεται:

## Πρόσωπα
* Στον Σάρο, Γότθο αρχηγό από τη γενιά των Αμαλών, προσωπικό εχθρό του Αλαρίχου.
* Στο Νικόλαο Σάρο ή **Σάρρο**, λόγιο από τα Ιωάννινα, εκδότη και τυπογράφο στη Βενετία (1617-1697).

* Στον Γεώργιο Σάρο, Δήμαρχο Βόλου (1967 - 1972)

## Αστρονομία
* Σάρος (αστρονομία) είναι η χρονική περίοδος μετά το πέρας της οποίας ο Ήλιος, η Γη και η Σελήνη επανέρχονται σχεδόν στις ίδιες σχετικές θέσεις. Αυτό χρησιμεύει στην πρόβλεψη των εκλείψεων με την μέθοδο του **κύκλου του Σάρου**.

## Γεωγραφία
* Στον ποταμό Σάρο της Μικράς Ασίας
* Στον κόλπο Σάρος ή *Κόλπο του Ξηρού*, στη ΒΔ Τουρκία
* Στη νησίδα Σάρος, αρχαία ονομασία της νησίδας Σαρία που βρίσκεται βόρεια της Καρπάθου
* Στο όρος Σάρος στα σύνορα Σερβίας (Κοσόβου) και Βόρειας Μακεδονίας

## Δείτε επίσης
* Σάρρος
Νικόλαος Σάρος

thumb|right|250px|Εξώφυλλο του βιβλίου «''Χρονογράφος''» του Ψευδο-Δωροθέου (Τυπογραφείο Νικολάου Σάρου, Βενετία 1691)
Ο **Νικόλαος Σάρος** ή **Σάρρος** ήταν Έλληνας ευπατρίδης και λόγιος, τυπογράφος και εκδότης από τα Ιωάννινα.

## Βιογραφικά στοιχεία
Έζησε τον 17ο αιώνα. Εγκαταστάθηκε στη Βενετία, όπου έγινε μέλος της εκεί ελληνικής κοινότητας ήδη από το 1657. Εργάστηκε στο τυπογραφείο του Βενετσιάνου Michiel Angelo Barbon και κατόπιν, στις 23 Ιουνίου 1688 δημιούργησε δικό του τυπογραφείο, το οποίο έγινε σπουδαίο και ξακουστό. 

Πέθανε περί το 1697. Το τυπογραφείο του διατηρήθηκε από τους απογόνους του (τα αδέλφια του Λάμπρο, Κωνσταντίνο και Ιωάννη), μέχρι το Φεβρουάριο του 1706 ή 1707, οπότε πουλήθηκε στον Antonio Bortoli, και συνέχισε να λειτουργεί μέχρι το 1778. Ο Αntonio Bortoli μάλιστα είχε αναλάβει να τυπώνει το όνομα του Σάρου και το τυπογραφικό του σήμα στις εκδόσεις του, ωσότου εξοφλήσει το αντίτιμο της αγοράς.

## Εκδοτικό του έργο
Στο τυπογραφείο του εκδόθηκαν συνολικά 212 βιβλία, κυρίως λειτουργικά, ανάμεσα στα οποία διακρίνουμε αρκετά σημαντικά έργα, όπως:
* ο «*Χρονογράφος*» του Ψευδο-Δωροθέου (1691)
* το «*Πεντηκοστάριον*» (1704)
* η τετράτομη εγκυκλοπαίδεια του Ιωάννη Πατούσα  (1710)
* οι «*Λόγοι Ψυχωφελείς*» του Μοναχού Αθανασίου Βαρούχα του Κρητός (1711)
* η «*Ακολουθία του πατρός Σπυρίδωνος*» του Πέτρου Κασιμάτη (1717)
* η «*Γραμματική*» (1733) και η «*Γραμματική του σοφού Αντωνίου Κατήφορου*» (1778, δαπάναις του Ιωαννίτη μεγαλεμπόρου Νικολάου Καραϊωάννου
* το «*Νέο Γνωμολογικό*» (ηθικές αρχές) του Ιωαννίτη κληρικού Παϊσιου Δήμαρου (1773)
* το «*Προσκυνητάριο του Αγίου Όρους*» του Ιωαννίτη ηγουμένου Χριστοφόρου (1745)
Όμως τα βιβλία που τυπώθηκαν με το όνομά του από το 1680 ως το 1788 ανέρχονται σε τουλάχιστον 315: κι αυτό γιατί υπέγραφε εκδόσεις του ήδη από το 1680  όταν εργαζόταν ως τυπογράφος στο εργαστήρι του Ιταλού Μιχαήλ Βαρβώνιου.
## Δείτε επίσης
Ιστορία της ελληνικής τυπογραφίας

## Παραπομπές


## Πηγές
* 
* 


Κατηγορία:Έλληνες εκδότες
Κατηγορία:Έλληνες λόγιοι του 17ου αιώνα
Κατηγορία:Έλληνες τυπογράφοι
Κόλπος Ξηρού

200px|right|thumb|Ο κόλπος Ξηρού (''Saros'')
Ο **κόλπος Ξηρού** (τούρκικα: Saros Körfezi), γνωστός και ως **κόλπος του Σάρου (ή Σάρρου)** ή **Μέλανας κόλπος**, είναι κόλπος της Τουρκίας στην περιοχή της Θράκης. Βρίσκεται 30 περίπου ναυτικά μίλια νοτιοανατολικά της Αλεξανδρούπολης, βόρεια της χερσονήσου της Καλλίπολης. Το ρήγμα της Βόρειας Ανατολίας, που έχει προκαλέσει πολλούς μεγάλους σεισμούς στα πρόσφατα χρόνια, περνά κάτω από τον κόλπο.

## Ιστορία
Επαναστατική δραστηριοποίηση του ελληνικού στοιχείου παρατηρήθηκε σε αρκετά χωριά του κόλπου του Σάρου. Θράκες επαναστάτες είχαν κινηθεί στα χωριά Πλαγιάρι, Εξαμίλι, Νεοχώρι, Μεγαρίσι, Καρατσαλή, Καρατζά-Χαλήλ, Σαζλή-Ντερέ, Αλτίν-Τας, που ενισχύθηκαν και από τις μεσογεια­κές περιοχές της Κεσσάνης, των Μαλγάρων και της Χαριουπόλεως. Είναι φανερό ότι οι ορεινές περιοχές του Ιερού Όρους και της Στράντζας, όπου είχαν συνοικισθεί συμπαγείς ελληνικοί πληθυσμοί της Θράκης ήδη από τις αρχές της Τουρκοκρατίας, αποτέλεσαν τα χρόνια εκείνα ορμητή­ρια των Θρακών επαναστατών και εστίες διαρκούς αναβρασμού. Τα τουρκικά αντίποινα υπήρξαν τρομερά. Πολλά χωριά πρέπει να καταστρά­φηκαν και να ερημώθηκαν, όπως το Ταϊφίρ, το Μεγαρίσι, η Αφροδισιάδα (Ιμπριτζέ) και άλλα.

## Παραπομπές


Ξηρού
Κατηγορία:Θρακικό Πέλαγος
Φάσμα

**Φάσμα** είναι η κατανομή ενός φυσικού μεγέθους, ενός πληθυσμού, συναρτήσει μιας μεταβλητής από την οποία εξαρτάται. Στην φυσική, την πυρηνική φυσική, ονομάζουμε φάσμα την κατανομή ενός πληθυσμού στην ενέργεια. Η ενέργεια συνήθως εκφράζεται με την συχνότητα ή μήκος κύματος της ηλεκτρομαγνητικής ακτινοβολίας, όπως στην οπτική, στην αστροφυσική.  

Στην πυρηνική φυσική και την φυσική διαστήματος οι κατανομές που ονομάζονται φάσματα δίδονται ως συνάρτηση της κινητικής ενέργειας, ή ακόμη και της ταχύτητας ή του ατομικού ή μαζικού αριθμού χημικού στοιχείου ή ισοτόπου. 
thumb|right|400px|Το φάσμα της ορατής ακτινοβολίας.
Ο όρος φάσμα αποδίδεται και την έννοια ενός συνόλου γεγονότων, θεωριών, αιτημάτων κ.λπ.
 
Ειδικότερα στην οπτική φάσμα,  F(*f*) ή F(λ)  είναι η κατανομή της ακτινοβολίας στον χώρος της ενέργειας που συνήθως εκφράζεται με την συχνότητα *f* ή το μήκος κύματος *λ*, αφού η ενέργεια του φωτονίου της ακτινοβολίας είναι ίση με το γινόμενο της κάθε συχνότητας *f* επί την σταθερά του Πλανκ h,  δηλαδή *Ε*=h*f*.  Το φάσμα λαμβάνεται με ανάλυση του φωτός που προέρχεται από μια φωτεινή πηγή σε όλα τα μήκη κύματος (ή χρώματα) αυτής.
Η ανάλυση αυτή που λέγεται επίσης και **χρωματική διασπορά** του φωτός, επιτυγχάνεται με πρίσματα και γενικά με συστήματα διάθλασης του φωτός, οφείλεται δε στο γεγονός ότι, το διαθλαστικό σώμα (μέσον) παρουσιάζει διαφορετικό δείκτη διάθλασης στα διάφορα μήκη κύματος του φωτός. Έτσι οι φωτεινές ακτίνες που έχουν μεγάλο μήκος κύματος είναι και οι λιγότερο εκτρεπόμενες.
 
## Ορισμοί
*Μετά τα παραπάνω θα μπορούσε επίσης να ορισθεί στην οπτική ότι: "*φάσμα είναι η χρωματιστή λωρίδα που σχηματίζεται σε πέτασμα από προσπίπτουσα ακτίνα λευκού φωτός που εχει προηγουμένως διέλθει μέσα από πρίσμα*.
*Λαμβάνοντας έτσι υπόψη το αποτέλεσμα της ανάλυσης ορίζεται γενικότερα ότι: *φάσμα είναι το σύνολο των μονοχρωματικών ακτινοβολιών που προκύπτουν από ανάλυση φωτός καθώς και το σύνολο των εκπεμπομένων, απορροφώμενων, διαχεόμενων κ.λπ. ακτινοβολιών ατόμων ή χημικών ουσιών που συμβαίνουν υπό συγκεκριμένες συνθήκες*.
 
## Μελέτη φάσματος
Τα όργανα που χρησιμοποιούνται για την ανάλυση του φωτός και την μελέτη των φασμάτων ονομάζονται γενικά φασματοσκόπια ενώ η ίδια η μελέτη του φαινομένου αυτού φασματοσκοπία που αποτελεί και επιμέρους κλάδο της Οπτικής. Περισσότερο εξειδικευμένα ακόμη όργανα είναι: ο φασματογράφος, ο φασματοηλιογράφος, το φασματοβολόμετρο, και το φασματοηλιοσκόπιο.
 
## Είδη φάσματος

 
## Δείτε επίσης
*Φάσμα Ηλίου
*Φασματικός τύπος

## Εξωτερικοί σύνδεσμοι

Κατηγορία:Οπτική
Κατηγορία:Φασματοσκοπία
Κατηγορία:Θεμελιώδεις έννοιες της φυσικής
Ουαί τοις ηττημένοις

Η φράση **«οὐαὶ τοῖς ἡττημένοις»**, (στη νεοελληνική: *αλίμονο στους ηττημένους* ή *τους νικημένους*), είναι μια ιστορική λατινογενής φράση που κατά τον Τίτο Λίβιο (V, 48) λέχθηκε, το 390 π.Χ., από τον αρχηγό των Γαλατών, Βρέννο, τη στιγμή που, μετά από αντιρρήσεις των Ρωμαίων για το σωστό βάρος χρυσού που θα καταβαλλόταν ως λύτρα για την αποχώρηση των Γαλατών από τη Ρώμη, έριξε το ξίφος και τη ζώνη του πάνω στη ζυγαριά των δικών του σταθμών αναφωνώντας **Vae victis**.

Για την ιστορία του θέματος υπενθυμίζεται ότι επειδή τελικά έλειπε το 1/3 του απαιτούμενου χρυσού, οι Ρωμαίοι ζήτησαν μικρή πίστωση χρόνου προκειμένου να το συμπληρώσουν. Στον χρόνο αυτό επέστρεψε στο μεταξύ ο τέως φυγάς Μάρκος Φούριος Κάμιλλος επικεφαλής ανασυνταγμένων και ενισχυμένων δυνάμεων και, κηρύσσοντας άκυρη τη συνθήκη, σύναψε σπουδαία μάχη κατά την οποία διέλυσε τους Γαλάτες, ελάχιστοι των οποίων και διασώθηκαν. Τότε ο Καμίλλος αναγνωρίστηκε και αποκλήθηκε από τον δήμο «πατέρας της πατρίδας» και «δεύτερος Ρωμύλος», δηλαδή κτήτορας της Ρώμης.

## Σύγχρονη χρήση
Η φράση αυτή χρησιμοποιείται μέχρι και σήμερα όταν ο ηττημένος βρίσκεται στη διάθεση του νικητή, ή επί καθημερινού βίου όταν κάποιος απολέσει αξίωμα ή θέση και βρίσκεται έρμαιος κατηγοριών.

## Πηγές
*Τίτος Λίβιος, Από κτίσεως πόλης Ab Urbe Condita libri V.48

## Εξωτερικοί σύνδεσμοι
* Vae victis (Ουαί τοις ηττημένοις)
* Λατινικές φράσεις

Κατηγορία:Λατινικές φράσεις
Κατηγορία:Ιστορικές φράσεις
Φιλοτελισμός

[right|250px|thumb|Τα βασικά αξεσουάρ ενός φιλοτελιστή:Άλμπουμ γραμματοσήμων, [λαβίδα και μεγεθυντικός φακός. Εδώ εξετάζεται το γραμματόσημο του ενός μάρκου των Γερμανικών Ταχυδρομείων που εκδόθηκε το 1946.]]
**Φιλοτελισμός** ονομάζεται το χόμπυ της συλλογής αλλά και της μελέτης των γραμματοσήμων.

Το γεγονός ότι κάθε χώρα εκδίδει συνεχώς μια πληθώρα από διαφορετικά γραμματόσημα οδήγησε από την αρχή πολλούς ανθρώπους στην αναζήτηση και συγκέντρωση όσων περισσότερων από αυτά μπορούσαν. Το μικρό τους μέγεθος κάνει εύκολη τη συλλογή και τοποθέτησή τους (συνήθως σε ειδικά άλμπουμ) και ενθαρρύνει την αλληλογραφία με ανθρώπους από διάφορα μέρη του πλανήτη. Πολλά σπάνια γραμματόσημα έχουν αποκτήσει μεγάλη φήμη και είναι αρκετά ακριβά, ενώ κάποιες μικρές χώρες παράγουν περισσότερα γραμματόσημα από όσα «χρειάζονται», απευθυνόμενες στους συλλέκτες και στο κέρδος που θα προέλθει από τη διάθεσή τους. 

Αποκλειστικά για φιλοτελικούς σκοπούς εκδίδονται τα φεγιέ, αν και μπορούν να χρησιμοποιηθούν σε γράμματα.

Κάθε καινούρια σειρά γραμματοσήμων συνοδεύεται και από διάφορα άλλα αντικείμενα συλλεκτικής αξίας, όπως τα παρακάτω:
*Φάκελος Πρώτης Ημέρας Κυκλοφορίας: Πρόκειται για έναν ή περισσότερους φακέλους (ανάλογα με το πλήθος των γραμματοσήμων) οι οποίοι απεικονίζουν συνήθως κάποια παράσταση σχετική με τη θεματολογία της σειράς. Οι φάκελοι έχουν κολλημένα τα γραμματόσημα της σειράς σφραγισμένα με ειδική αναμνηστική σφραγίδα.
**Κάρτες Maximum Prepaid*: Κάρτες οι οποίες περιέχουν ένα γραμματόσημο η κάθε μία, με παραστάσεις σχετικές με το εκάστοτε γραμματόσημο.

## Είδη συλλογών
Η συλλογή γραμματοσήμων είναι δύο ειδών. Μπορεί να περιλαμβάνει τη συλλογή κατά χώρες έκδοσης ή κατά θέμα. 

### Συλλογή ανά χώρα
Η πιο παλαιά μορφή είναι η συλλογή ανά χωρα. Ο συλλέκτης μαζεύει τα γραμματόσημα ενός κράτους, το σύνολο της διάρκειας έκδοσης γραμματοσήμων μιας χώρας ή μιας ορισμένης περιόδου ή κατηγορίας εκδόσεων μόνο, ιδιαίτερα όταν πρόκειται για χώρες με μακρά εκδοτική ιστορία.

### Θεματική συλλογή
Οι θεματικές συλλογές συγκεντρώνουν γραμματόσημα ανεξαρτήτως χώρας έκδοσης με βάση μόνο το θέμα της. Θέματα συλλογής αποτελούν κάποιο συγκεκριμένο ζώο ή λουλούδι (ή μια ευρύτερη κατηγορία τους), το σκάκι, ο προσκοπισμός, οι Ολυμπιακοί Αγώνες, τα γραμματόσημα που εκδίδουν σε συνεργασία οι ευρωπαϊκές χώρες (Europa-CEPT) ή οποιοδήποτε θέμα θα μπορούσε να ενδιαφέρει το συγκεκριμένο συλλέκτη.

## Δείτε επίσης
* Φιλοτελική Εταιρεία Αθηνών

## Εξωτερικοί σύνδεσμοι

* H επίσημη σελίδα των ΕΛΤΑ για τον φιλοτελισμό.
* Ελληνική Φιλοτελική Εταιρεία.
* Κυπριακή Φιλοτελική Εταιρεία.
* Ιστορία των γραμματοσήμων και του φιλοτελισμού. 
* Ελληνική Εταιρεία Ορολογίας (ΕΛΕΤΟ) - Φιλοτελική ορολογία GR-EN) – Έκδοση 2, 2019/ https://www.eleto.gr/download/Bodies/FilotelikiOrologia.pdf
* Ελληνική Εταιρεία Ορολογίας (ΕΛΕΤΟ) - Χρωματολόγιο γραμματοσήμων – Τετράγλωσσος οδηγός προσδιορισμού χρώματος γραμματοσήμων (DE–EN–FR–GR)/ http://www.eleto.gr/download/Bodies/StampColors_glossaries.pdf


Κατηγορία:Φιλοτελισμός στην Ελλάδα
Ναυσιφάνης

Ο **Ναυσιφάνης** ήταν Έλληνας φιλόσοφος και ρήτορας του 4ου αιώνα π.Χ., μαθητής του Πύρρωνος. Ο Ναυσιφάνης υπήρξε δάσκαλος του Επικούρου. Ασπαζόταν τις φιλοσοφικές θεωρίες του Δημοκρίτου και συνέγραψε το έργο *Τρίπους* που διαλαμβάνει γνωσιολογικά θέματα.

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Φιλόσοφοι της αρχαίας Ιωνίας
Γεωμετρικό σχήμα

**Γεωμετρικό σχήμα**, ή απλά **σχήμα**, είναι στα μαθηματικά ένα σύνολο σημείων στο *[[Χώρος|χώρο]]*. Το γεωμετρικό σχήμα ως μαθηματική έννοια αποτελεί το κατεξοχήν αντικείμενο της γεωμετρίας.

## Το σχήμα στην ευκλείδεια γεωμετρία
Δύο σχήματα στην ευκλείδεια γεωμετρία θεωρούνται **ίσα** όταν μπορούν να μετατοπιστούν με τη χρήση κανόνα και διαβήτη. Τα **στοιχεία** ενός δοσμένου ευθύγραμμου σχήματος Σ είναι τα σχήματα που ορίζουν το Σ και ακόμη εκείνα που ορίζονται με βάση το Σ· τα πρώτα χαρακτηρίζονται *κύρια* και τα δεύτερα *δευτερεύοντα στοιχεία* του Σ.

Αρχικά σχήματα στην ευκλείδεια γεωμετρία είναι το σημείο, η ευθεία και το επίπεδο, ενώ σχήματα που παίζουν κεντρικό ρόλο σε αυτήν είναι μεταξύ άλλων το τρίγωνο και ο κύκλος.

## Δείτε ακόμη
* Ευκλείδεια γεωμετρία
* Μαθηματικά
Σφυροδρέπανο

Το **σφυροδρέπανο** είναι ένα Κομμουνιστικό σύμβολο και χρησιμοποιείται ιδιαίτερα από κράτη, πολιτικά κόμματα και οργανώσεις που πρεσβεύουν αντιλήψεις του κομμουνισμού. Αποτελείται από ένα σφυρί, σύμβολο της εργατικής τάξης, και ένα δρεπάνι, σύμβολο των αγροτών. Το σφυροδρέπανο συμβόλιζε την ένωση αγροτών και εργατών όσον αφορά τη ρωσική επανάσταση, με τους μπολσεβίκους και τον Λένιν.

Εικονιζόταν στη Σημαία της Σοβιετικής Ένωσης και σήμερα χρησιμοποιείται ως έμβλημα κομμουνιστικών κομμάτων (π.χ. ΚΚΕ, ΚΝΕ, Μ-Λ ΚΚΕ κ.ά)


Αρχείο:Flag of the Soviet Union 1923.svg|Το σφυροδρέπανο στην σημαία της Σοβιετικής Ένωσηςκ1923-1955)
Αρχείο:Aeroflot.svg|Σφυροδρέπανο στο σήμα της ρωσικής αεροπορικής εταιρίας Aeroflot (διατηρείται μέχρι σήμερα)
Αρχείο:Coat of arms of East Germany (1955–1990).svg|Παραλλαγή σφυροδρέπανου (σφυρί και διαβήτης) στο εθνόσημο της Ανατολικής Γερμανίας
Αρχείο:Flag of Angola.svg|Παραλλαγή σφυροδρέπανου (γρανάζι και ματσέτα) στη σημαία της Ανγκόλας
Αρχείο:Flag of Mozambique.svg|Παραλλαγή σφυροδρέπανου (οπλοπολυβόλο και τσάπα) στη σημαία της Μοζαμβίκης
Αρχείο:Flag of the People's Republic of Congo.svg|Σημαία της Λαοκρατικής Δημοκρατίας του Κονγκό (1970-1991)
Αρχείο:Flag of Hungary (1949-1956).svg|Παραλλαγή σφυροδρέπανου (σφυρί και σιτηρά) στη σημαία της Ουγγαρίας 1949-1956
Αρχείο:Flag of Bryansk Oblast.svg|Σφυροδρέπανο στη σημαία της περιφέρειας Μπριάνσκ 
Αρχείο:Flag of Vladimirskaya Oblast.svg|Σφυροδρέπανο στη σημαία της περιφέρειας Βλαντίμιρ 
Αρχείο:Flag of Oryol.svg|Σφυροδρέπανο στη σημαία της πόλης Αριόλ στην Ρωσία 
Αρχείο:Coat of arms of Vietnam.svg|Παραλλαγή σφυροδρέπανου (δρεπάνι σφυροδρέπανου) στο εθνόσημο του Βιετνάμ
Αρχείο:Coat of arms of Angola.svg|Παραλλαγή σφυροδρέπανου (ματσέτα και τσάπα) στο σημερινό έμβλημα της Ανγκόλας
Αρχείο:Emblem of Laos 1975-1991.svg|Σφυροδρέπανο στο εθνόσημο του Λάος (1975-1991)
Αρχείο:Coat of Arms of Dzerzhinsk.svg|Σφυροδρέπανο στο έμβλημα της πόλης Ντζερζίνσκ (Дзержинск) 
Αρχείο:Emblema KGB.svg|Σφυροδρέπανο στο έμβλημα της KGB (КГБ)
Αρχείο:Austria Bundesadler.svg|Σφυρί και δρεπάνι στο εθνόσημο της Αυστρίας
Αρχείο:Logo of the Fourth International.svg|Το σήμα της Τέταρτης Διεθνούς


Κατηγορία:Κομμουνισμός
Κατηγορία:Σύμβολα
Οπτικά όργανα

Ως **Οπτικά όργανα** χαρακτηρίζονται γενικά όλα εκείνα δια των οποίων επιχειρείται μέσω αυτών οφθαλμοσκοπική παρατήρηση, και όχι βεβαίως εκείνα που μπορεί να υποβοηθούν αυτήν, όπως π.χ. το σκόπευτρο, ή ο αστροστάτης κ.ά.

Πολλά από τα οπτικά όργανα χρησιμοποιούνται σε διαφορετικές επιστήμες με αποτέλεσμα να λαμβάνουν και άλλους χαρακτηρισμούς όπως π.χ. αστρονομικά, ναυτιλιακά, εργαστηριακά κ.λπ. Κυριότερα δε εξ αυτών είναι:
:ο Οφθαλμός
:ο Μεγεθυντικός φακός
:η Πρισματική διόπτρα (κιάλια)
:το Μικροσκόπιο
:το Ηλεκτρονικό μικροσκόπιο
:το Τηλεσκόπιο
:το Αστρονομικό τηλεσκόπιο
:το Περισκόπιο
:το Τηλέμετρο
:η Φωτογραφική μηχανή
:η Κινηματογραφική μηχανή (λήψεως και προβολής)
:ο Προβολέας εικόνων και
:το Βίντεο

Με την επιφύλαξη των δύο τελευταίων που πολλοί δεν τα θεωρούν τόσο ως οπτικά όσο εποπτικά μέσα παρατήρησης, επειδή δεν συμβαίνει σ΄ αυτά οφθαλμοσκοπική παρατήρηση.

## Εξωτερικοί σύνδεσμοι
*
EINECS

Ο κωδικός **EINECS** (συντομογραφία του **European Inventory of Existing Chemical Substances**) αποτελεί έναν αριθμό που δίνεται και με τον οποίο καταγράφεται κάθε μία χημική ουσία που παρέχεται ή και χρησιμοποιείται για εμπορικούς σκοπούς στην Ευρωπαϊκή Ένωση από την 1η Ιανουαρίου του 1971 έως και την 18η Σεπτεμβρίου του 1981. Η λίστα δημιουργήθηκε βασιζόμενη της οδηγίας 67/548/EEC που αφορά τις ειδοποιήσεις σε συσκευασίες με επικίνδυνες ουσίες όπου οι σχετικοί πλέον αριθμοί EINECS είναι υποχρεωτικό να εμφανίζονται και να αναγράφονται σε αυτές.

Την 19η Σεπτεμβρίου του 1981, η λίστα αντικαταστάθηκε από την αντίστοιχη European List of Notified Chemical Substances (ELINCS). Πλέον όλες οι νέες ουσίες που εισάγονται στην ευρωπαική αγορά παρουσιάζονται με τον σχετικό τους αριθμό EINECS μετά το πέρας μετατροπής τους για την Ευρωπαϊκή Επιτροπή. Ο αριθμός ELINCS είναι εξίσου υποχρεωτικό να αναγράφεται σε συσκευασίες με τις αντίστοιχές τους ουσίες.

Ο αριθμός EC προτιμάται περισσότερο στις μέρες μας σε αντίθεση με τον μεταγενέστερό του αριθμό «EINECS/ELINCS», μα αυτό δεν πρέπει να συγχέεται με τον αριθμό Επιτροπής Ενζύμων, γνωστό στα αγγλικά ως Enzyme Commission (EC) number.

Υπάρχουν γύρω στις 100.196 διαφορετικές ουσίες στους καταλόγους EINECS.

## Η δημιουργία του

* Ο αριθμός EINECS είναι ένα σύστημα επταψηφίου αριθμού της μορφής 2XX-XXX-X ή 3XX-XXX-X, με έναρξή του το: 200-001-8.
* Ο αριθμός ELINCS  είναι ένα σύστημα επταψηφίου αριθμού της μορφής 4XX-XXX-X, με έναρξή του το: 400-010-9.
* Ο αριθμός EINECS/ELINCS/EC δύναται να γραφεί με μία γενική μορφή παρουσίασης ως:

   NNN-NNN-R
   123-456-0EINECS
Όπου ο παράγων R αποτελεί το ψηφίο ελέγχου (check digit) και ο N αποτελεί έναν καθοριστικό αριθμό σειράς (sequential number). Το ψηφίο ελέγχου παράγεται από τον ακόλουθο μαθηματικό τύπο:
:\frac{1N + 2N + 3N + 4N + 5N + 6N}{11} = Q + \frac{R}{11}

Όπου το Q αποτελεί έναν ακέραιο που δεν λαμβάνεται υπόψιν στην συνέχεια.

## Παραπομπές

## Εξωτερικοί σύνδεσμοι
* https://web.archive.org/web/20100503034614/http://www.ovid.com/site/products/fieldguide/EINECS/eine.htm#abouthealth EINECS Plus (EINE)
* https://web.archive.org/web/20080907200823/http://ecb.jrc.it/esis/ (ESIS - European chemical Substances Information System)
* https://web.archive.org/web/20050816235231/http://www.eurochem.info/  (EuroChem - European Portal for Chemistry)

Κατηγορία:Χημικές ουσίες
Μεσοκάθετη ευθύγραμμου τμήματος

right|thumb|170px|Η μεσοκάθετος <math>\varepsilon</math> του ευθυγράμμου τμήματος <math>\rm AB</math>.
Στην ευκλείδεια γεωμετρία, η **μεσοκάθετη ευθεία** ή απλά **μεσοκάθετη** (ή αλλιώς **μεσοκάθετος**) ενός ευθύγραμμου τμήματος είναι μια ευθεία που διέρχεται από το μέσο του ευθύγραμμου τμήματος και είναι κάθετη σε αυτό.

## Η μεσοκάθετη ως γεωμετρικός τόπος
}

**Σημείωση:** Για δύο σημεία \rm A και \rm B ο γεωμετρικός τόπος των σημείων \rm M με \rm MA  είναι το ημιεπίπεδο που ορίζεται από την μεσοκάθετο του \rm AB και περιέχει το \rm A.

## Μεσοκάθετοι τριγώνου

Σε ένα τρίγωνο οι μεσοκάθετοι των τριών πλευρών διέρχονται από το ίδιο σημείο. Πιο γενικά, σε κάθε εγγεγραμμένο πολύγωνο οι μεσοκάθετοι των πλευρών του διέρχονται από το ίδιο σημείο, που είναι και το κέντρο του περιγεγραμμένου του κύκλου. Οι μεσοκάθετοι ενός τριγώνου συμβολίζονται με \pi_1, \pi_2, \pi_3.

right|thumb|250px|Οι μεσοκάθετοι ενός τριγώνου διέρχονται από το ίδιο σημείο, το περίκεντρο.

### Ιδιότητες
* Το μέρος των μεσοκαθέτων p_{\rm A}, p_{\rm B} και p_{\rm \Gamma} που είναι εντός του τριγώνου δίνεται από τον τύπο
::p_{\rm A} = \frac{2\alpha \mathrm{E}}{\alpha^2 + \beta^2 - \gamma^2},\quad  p_{\rm B} = \frac{2\beta \mathrm{E}}{\alpha^2 + \beta^2 - \gamma^2}\quad και \quad p_{\rm \Gamma} = \frac{2\gamma \mathrm{E}}{\alpha^2 - \beta^2 + \gamma^2},
:όπου \alpha \ge \beta \ge \gamma και το εμβαδό τρου τριγώνου είναι είναι \mathrm{E}.
{\alpha/2} \cdot \cos \hat{\rm \Gamma}
.
Από τον νόμο των συνημιτόνων στο τρίγωνο \rm AB\Gamma ισχύει ότι 
:\cos \hat{\rm \Gamma} = \frac{\gamma^2 - \alpha^2 - \beta^2}{2\alpha\beta}.
Συνδυάζοντας τις δύο σχέσεις έχουμε ότι 
:
\sin \hat{\rm \Gamma}
 = \frac{p_{\rm A}}{\alpha/2} \cdot \frac{\gamma^2 - \alpha^2 - \beta^2}{2\alpha\beta}.

Τέλος από την σχέση ημιτόνου για το εμβαδόν,
:{\rm E} 
  = \frac{1}{2} \alpha \gamma \sin \hat{\rm \Gamma}
,
λαμβάνουμε ότι
:p_{\rm A} = \frac{2\alpha \mathrm{E}}{\alpha^2 + \beta^2 - \gamma^2}.
}}

## Αναλυτική γεωμετρία

Έστω \mathrm{A} και \mathrm{B} δύο σημεία του επιπέδου. Τότε η εξίσωση της ευθείας της μεσοκαθέτου δίνεται από τον τύπο
:
 y - \tfrac{\mathrm{A}_y + \mathrm{B}_y}{2} = -\tfrac{\mathrm{B}_x - \mathrm{A}_x}{\mathrm{B}_y - \mathrm{A}_y} \cdot \left( x - \tfrac{\mathrm{A}_x + \mathrm{B}_x}{2} \right)
,
καθώς η ευθεία διέρχεται από το το μέσο \left( \tfrac{\mathrm{A}_x + \mathrm{B}_x}{2}, \tfrac{\mathrm{A}_y + \mathrm{B}_y}{2} \right) του \mathrm{AB} και έχει κλίση 
:
  m = \tfrac{\mathrm{B}_x - \mathrm{A}_x}{\mathrm{B}_y - \mathrm{A}_y},

ως κάθετη στο \mathrm{AB}.

## Γεωμετρική κατασκευή

## Δείτε επίσης
* Ισοσκελές τρίγωνο
* Διάμεσος (γεωμετρία)
* Περιγεγραμμένος κύκλος
* Μεσοκάθετο επίπεδο ευθυγράμμου τμήματος

## Παραπομπές


Κατηγορία:Ευκλείδεια Γεωμετρία
Κατηγορία:Ευκλείδεια επιπεδομετρία
Κατηγορία:Γεωμετρικοί τόποι
Κατηγορία:Ευθείες
Κατηγορία:Γεωμετρικές κατασκευές
Αναθεωρητισμός

Με τον όρο **αναθεωρητισμός** ή **ρεβιζιονισμός** χαρακτηρίζονται οι ιδεολογικές τάσεις (πρακτικές ή θεωρητικές) που αποβλέπουν στην τροποποίηση ή την κατάργηση των συνθηκών που ισχύουν μεταξύ δύο ή περισσοτέρων κρατών. 

Στην ιστορία του σοσιαλισμού ρεβιζιονισμός ονομάστηκε η θεωρία που διατύπωσε πρώτος ο Έντουαρντ Μπερνστάιν και η οποία οδήγησε στον σχηματισμό της σοσιαλδημοκρατίας ως διακριτού πολιτικού ρεύματος. Θεωρώντας ότι η πραγματικότητα είχε διαψεύσει κάποιες θεωρίες ή προβλέψεις του Καρλ Μαρξ, η ρεβιζιονιστική θεωρία υποστήριξε ότι είναι δυνατή η άμβλυνση της πάλης των τάξεων και η οργάνωση του εργατικού αγώνα μέσα από νόμιμες διαδικασίες στο πλαίσιο του αστικού κράτους. Με άλλα λόγια τασσόταν ευθέως εναντίον της ιδέας της σοσιαλιστικής επαναστάσεως. Η θεωρία αυτή καταπολεμήθηκε από τον κομμουνιστικό (ευρύτερα, επαναστατικό) σοσιαλισμό, όπως και η συναφής αντίληψη του ρεφορμισμού.

Στα λενινιστικά κόμματα ο όρος *ρεβιζιονισμός* (όπως και ο ρεφορμισμός) χρησιμοποιείται ως κατηγορία εναντίον όσων επιχειρούν να αναθεωρήσουν βασικές αντιλήψεις του μαρξισμού. Οι μαοϊκοί επιπρόσθετα χαρακτηρίζουν ρεβιζιονιστική την ηγεσία και τη δομή της Σοβιετικής Ένωσης μετά τον θάνατο του Ιωσήφ Στάλιν.

## Παραπομπές


## Εξωτερικοί σύνδεσμοι
* 

Κατηγορία:Κομμουνισμός
Κατηγορία:Σοσιαλισμός
Κατηγορία:Μαρξισμός
Κατηγορία:Θεωρίες της Ιστορίας
Σχήμα

Η λέξη - όρος **σχήμα** (εκ του *σχειν* - αόριστος του ρ. έχω) απαντάται στις ακόλουθες  περιπτώσεις:

## Με τη γεωμετρική έννοια
***Σχήμα** γενικά ως μορφή, όψη ενός αντικειμένου, π.χ. σχήμα πλώρης
*Σχήμα ως γεωμετρική έννοια, γραμμική παράσταση.
*Σχήμα, μορφή στερεού σώματος. 
*Σχήμα, μέγεθος σελίδων, εφημερίδων κ.λπ.
*Σχήμα, στρατιωτικός επιχειρησιακός σχηματισμός παράταξης, μετακίνησης, προσβολής, άμυνας κ.λπ.

## Άλλες χρήσεις
*Σχήμα, εξωτερικό ένδυμα, αλλά και ιδιότητα ιερωμένων - μοναχών.
*Σχήμα, ακολουθούμενος τρόπος έρευνας διάσωσης.
*Σχήμα, τύπος παράταξης, χαιρετισμών, πλαισίωσης
***Σχήμα λόγου** ως τρόπος διατύπωσης, έκφρασης κυρίως προφορικού λόγου
Καννάβια Λευκωσίας

Τα **Καννάβια** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λευκωσίας
Ζαν Εγεγκέ Ν'Ντονγκ

Ο **Ζαν Εγεγκέ Ν'Ντονγκ** (*Jean Eyeghe Ndong*, 12 Φεβρουαρίου 1946) είναι πολιτικός από την Γκαμπόν. Ανέλαβε πρωθυπουργός το 2006. Είναι παντρεμένος με την Γκιζέλ Μπιγιογκέ από το 1971 και έχουν 6 παιδιά.

## Καριέρα
Γεννήθηκε στις 12 Φεβρουαρίου 1946. Είναι ανηψιός του πρώτου Προέδρου της χώρας, Λέον Μπα και μέλος του Δημοκρατικού Κόμματος της Γκαμπόν (PDG). Στις 20 Ιανουαρίου 2006 διορίστηκε Πρωθυπουργός από τον Ομάρ Μπονγκό. Μετά τις βουλευτικές εκλογές του Δεκεμβρίου του 2006 κέρδισε μία έδρα στη Βουλή και υπέβαλε την παραίτηση της κυβέρνησής του, βάσει του Συντάγματος. Πέντε ημέρες μετά την παραίτηση της κυβέρνησης, στις 24 Ιανουαρίου 2007, ο Εγιέγκε έλαβε νέα εντολή σχηματισμού κυβέρνησης, η οποία ανακοινώθηκε έπειτα από μία ημέρα.
Στις τοπικές εκλογές που διεξήχθησαν τον Απρίλιο του 2008 κέρδισε στην Λιμπρεβίλ νικώντας τον M'ba Abessole. Μια νέα κυβέρνηση, αποτελούμενη από 44 μέλη με επικεφαλής τον Ντονγκ διορίστηκε στις 7 Οκτωβρίου του 2008.
Επεδίωξε την υποψηφιότητα από το PDG για τις πρόβρες προεδρικές εκλογές μετά το θάνατο του Μπονγκό, ωστόσο το κόμμα έχρισε υποψήφιο το γιο του αποβιώσαντα ηγέτη, Αλί-Μπεν Μπονγκό. Εν συνεχεία παραιτήθηκε από την πρωθυπουργία στις 17 Ιουλίου του 2009 και ανακοίνωσε ότι κατέρχεται ως ανεξάρτητος υποψήφιος στις προεδρικές εκλογές. Η προσωρινή πρόεδρος, Ροζ Φρανσίν Ρογκομπέ διόρισε την ίδια μέρα ως διάδοχό του τον Πολ Μπιγιογκέ Μπα.

## Παραπομπές


Εγεγκε
Ρομαντικό σημείωμα

Το ***Ρομαντικό σημείωμα*** είναι μια αισθηματική - δραματική ελληνική ταινία του 1978, σε παραγωγή, σκηνοθεσία και σενάριο Τάκη Κανελλόπουλου.

## Πλοκή

Η ιστορία του έρωτα τεσσάρων νέων φίλων και συμφοιτητών για την ίδια κοπέλα, την αινιγματική Αντριάννα (Μαρία Περδίκη),**' η οποία θα βγει από τις ζωές τους το ίδιο απρόσμενα όσο μπήκε.

== Παραγωγή ==
Η ταινία θεωρείται αυτοβιογραφική και είναι γυρισμένη εξ ολοκλήρου στη [[Θεσσαλονίκη]].**' Εμφανίζονται έργα της εικαστικού Μέμης Ζιούτα-Μανωλή. 

### Διακρίσεις
Το *Ρομαντικό σημείωμα* έλαβε τιμητική διάκριση φωτογραφίας στο Φεστιβάλ Κινηματογράφου Θεσσαλονίκης 1978 για τον φωτογράφο Χρήστο Τριανταφύλλου.******

## Παραπομπές


## Εξωτερικοί σύνδεσμοι
* ''Ρομαντικό Σημείωμα''  στο cine.gr 

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1978
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες σε σκηνοθεσία Τάκη Κανελλόπουλου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες σε σενάριο Τάκη Κανελλόπουλου
Σόνια (ταινία)

Η ***Σόνια*** είναι μια ελληνική δραματική ταινία του 1980, σε σκηνοθεσία Τάκη Κανελλόπουλου. Το σενάριο γράφτηκε από τον Γιώργο Κανελλόπουλο, ενώ η παραγωγή ανήκει στον ίδιο. Πρωταγωνιστούν οι Σπύρος Φωκάς και Αντιγόνη Δουδούμη. 

## Πλοκή

Καλοκαίρι του 1966. Η Σόνια παρακολουθεί εδώ και έναν χρόνο από το παράθυρο του σπιτιού της τον αρκετά μεγαλύτερό της καθηγητή μουσικής Τόνιο, που μένει στο σπίτι στην απέναντι μεριά του δρόμου. Όταν η γυναίκα του και η κόρη του λείψουν από την πόλη, θα του μιλήσει. Θα γνωριστούν και θα ερωτευθούν, με έναν ευαίσθητο και ρομαντικό τρόπο. Οι μέρες της ευτυχίας θα τελειώσουν γρήγορα, καθώς η γυναίκα και η κόρη του θα επιστρέψουν.

## Διανομή''''

* Αντιγόνη Δουδούμη - Σόνια
* Σπύρος Φωκάς - Τόνιο
* Λίνα Λαμπράκη - Όλγα
* Κατερίνα Κατσερώνη - Κατερίνα

## Παραγωγή
Πρόκειται για την τελευταία ταινία του Τάκη Κανελλόπουλου,  την οποία αρνήθηκε να προβάλει στο Φεστιβάλ Θεσσαλονίκης από το οποίο είχε απογοητευτεί και τη διένειμε σε μια παρακμιακή αίθουσα που ονομαζόταν Ελλήσποντος. 

## Παραπομπές

## Εξωτερικοί σύνδεσμοι
* ''Σόνια'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1980
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες σε σκηνοθεσία Τάκη Κανελλόπουλου
Κατηγορία:Ταινίες με μουσική σύνθεση Γιώργου Χατζηνάσιου
Κατηγορία:Ταινίες γυρισμένες στην Ελλάδα
Κατηγορία:Ταινίες σε σενάριο Τάκη Κανελλόπουλου
Σεραφίνο

right|200px|thumb|''Σούπερ Σεραφίνο'' #85
Ο ***Σεραφίνο*** (ιταλικά: ***Serafino***) είναι ιταλικό περιοδικό κόμικς, δημιούργημα του σχεδιαστή Egidio Gherlizza, που κυκλοφόρησε στην Ιταλία το 1948 και γνώρισε μεγάλη επιτυχία. Η πορεία του διακόπηκε μετά το θάνατο του δημιουργού του. Στην Ελλάδα κυκλοφόρησε από τις εκδόσεις Καμπανά το 1969 και σταμάτησε να εκδίδεται το 1992.

Ο Σεραφίνο είναι ένας άστεγος καλόκαρδος αλητάκος, που είχε την εμφάνιση ανθρωπόμορφου καγκουρό αρχικά, και σκύλου μετά το 1952.

Η απήχησή του ήταν πολύ μεγάλη και έφτασε τη δεκαετία του 1970 να πουλά δεκάδες χιλιάδες αντίτυπα κάθε εβδομάδα. Στα τεύχη του *Σεραφίνο* εκδίδονταν και οι ιστορίες του Ινδιάνου Καριμπού, του δημοσιογράφου Τέντυ και πολλών άλλων ηρώων.

## Παραπομπές


Κατηγορία:Ιταλικά κόμικς
Κατηγορία:Ιταλοί χαρακτήρες κόμικς
Κατηγορία:Κωμικά κόμικς
Τζον Χόκινς (ναύαρχος)

Ο **Τζων Χώκινς** (*John Hawkins*, 1532 - 12 Νοεμβρίου 1595) ήταν Άγγλος ναύαρχος, θαλασσοπόρος, ναυπηγός, κουρσάρος και δουλέμπορος.

Κατά τα πρώτα έτη της σταδιοδρομίας του ήταν κουρσάρος και δουλέμπορος και επιχειρούσε επιδρομές κατά των πορτογαλικών κτήσεων στην Αφρική και στη συνέχεια κατά των ισπανικών στην Αμερική.

Η τόλμη και το θράσος του εκτιμήθηκαν ιδιαίτερα από την Βασίλισσα της Αγγλίας Ελισάβετ, η οποία και τον διόρισε στην αρχή Διοικητή μοίρας στόλου και αργότερα θησαυροφύλακα του αγγλικού ναυτικού.

Το 1588 ο Χώκινς συμμετείχε στη ναυμαχία κατά της Ισπανικής Αρμάδας, συντελώντας τα μέγιστα στη νίκη του αγγλικού ναυτικού.

Γιος του ήταν ο επίσης ναυτικός Ριχάρδος Χώκινς (1562-1622)

## Παραπομπές


Κατηγορία:Κουρσάροι
Κατηγορία:Άγγλοι ναύαρχοι
Ρίτσαρντ Χόκινς

Ο **Ρίτσαρντ Χόκινς** υπήρξε σπουδαίος Άγγλος ναυτικός (1562-1622).

Ήταν γιος του Τζον Χόκινς όπου και αυτός στην αρχή της σταδιοδρομίας του υπήρξε κουρσάρος και δουλέμπορος όπως ο πατέρας του. Σε  μία από τις επιδρομικές επιχειρήσεις του στη Νότια Αμερική κατά ισπανικών κτήσεων συνελήφθη και ελευθερώθηκε μετά δεκαετία όπου και επέστρεψε στην Αγγλία. Αργότερα προάχθηκε στο βαθμό του αντιναυάρχου και του ανατέθηκε η δίωξη της πειρατείας, ενώ το 1588 έλαβε μέρος στην Ναυμαχία του Γκραβελίν.

## Παραπομπές


Κατηγορία:Κουρσάροι
Κατηγορία:Άγγλοι ναύαρχοι
Ίντι Ράιμι

Το **Ίντι Ράιμι**, που σημαίνει *"Γιορτή του ήλιου"*, ήταν θρησκευτική γιορτή των Ίνκας προς τιμήν του θεού Ίντι. Πραγματοποιόταν περίπου στις 24 Ιουνίου και σηματοδοτούσε το χειμερινό ηλιοστάσιο στο Νότιο Ημισφαίριο και το νέο έτος για τους λαούς στις Άνδεις.

## Αυτοκρατορία των Ίνκας

Στην Αυτοκρατορία των Ίνκας, το Ίντι Ράιμι θεωρείτο η πιο σημαντική από τις 4 εορτές του Κούζκο. Διαρκούσε 9 ημέρες, κατά τη διάρκεια των οποίων πραγματοποιούνταν χοροί και γιορτές, καθώς και θυσίες ζώων για να εξασφαλιστεί η καλή σοδειά. 

Η τελευταία γιορτή παρουσία του Αυτοκράτορα των Ίνκας πραγματοποιήθηκε το 1535, αφού έπειτα καταργήθηκε από τους Ισπανούς κατακτητές και την Καθολική Εκκλησία. Στα χρόνια που ακολούθησαν, κάποιοι ιθαγενείς συμμετείχαν σε παρόμοιες τελετές, αλλά απαγορεύτηκε εντελώς το 1572 σαν μια παγανιστική γιορτή που ερχόταν αντίθετη με την καθολική πίστη. 

## Σύγχρονη εποχή

Από το 1944, δυο χιλιόμετρα έξω από την πόλη Κούζκο λαμβάνει χώρα μια θεατρική αναπαράσταση του Ίντι Ράιμι στις 24 Ιουνίου κάθε χρόνο, προσελκύοντας πλήθος τουριστών.

Κατηγορία:Μυθολογία Ίνκα
Τιραμόλα

right|150px|thumb|Εξώφυλλο του ελληνικού τεύχους 211 από τη δεκαετία του '70
Ο **Τιραμόλα** είναι χαρακτήρας κόμικ που πρωτοσχεδιάστηκε το 1952 σε σενάριο του Ρομπέρτο Ρέντσι και σχέδιο του Τζόρτζιο Ρεμπούφφι. Κυκλοφόρησε σε ομώνυμο περιοδικό. Το βασικό χαρακτηριστικό του ήρωα ήταν ότι το σώμα του ήταν φτιαγμένο από καουτσούκ, κι έτσι είχε τη δυνατότητα να εκτείνει τα μέλη του για πολλά μέτρα έως και χιλιόμετρα. Ο χαρακτήρας ήταν ένα απλό σχέδιο, με μαύρες γραμμές για σώμα, οβάλ πρόσωπο, έναν κύλινδρο για μύτη και ημίψηλο καπέλο. 

Τα κόμικς του Τιραμόλα κυκλοφόρησαν στην Ιταλία για αρκετά χρόνια, και υπήρχαν στην αγορά μέχρι τη δεκαετία του '80. Στη δεκαετία του '90 το κόμικ κυκλοφόρησε ξανά από άλλες εκδόσεις, με νέες ιστορίες και μοντέρνο σχέδιο, χωρίς όμως επιτυχία.

Στην Ελλάδα το περιοδικό πρωτοκυκλοφόρησε το 1970, από τον εκδοτικό οίκο Καμπανά. Στο περιοδικό εμφανίζονταν εκτός από τον Τιραμόλα και άλλοι ήρωες, όπως οι Πέπο και Κάρλο, ο λύκος Πουγκατσώφ, ο ινδιάνος Καριμπού και ο υπερήρωας Μίστερ Ματζέστικ.

Κατηγορία:Ιταλικά κόμικς
Κατηγορία:Ιταλοί χαρακτήρες κόμικς
Κατηγορία:Κόμικς που έγιναν σειρές κινουμένων σχεδίων
Κατηγορία:Κόμικς που έγιναν τηλεοπτικές σειρές
Κατηγορία:Σατιρικά κόμικς
Κατηγορία:Υπερήρωες
Μπάμπης Μαρκάκης

Ο **Μπάμπης Μαρκάκης** (πλήρες ονοματεπώνυμο: **Μάρκος Μπαλτόπουλος**, Θεσσαλονίκη, 1933 - 15 Φεβρουαρίου 2003) ήταν Έλληνας λαϊκός τραγουδιστής και συνθέτης.

## Βιογραφία
Το πραγματικό του ονοματεπώνυμο ήταν Μάρκος Μπαλτόπουλος. Καθιερώθηκε με συνθέσεις δικές του αλλά και του Μπάμπη Μπακάλη, στα μέσα της δεκαετίας του 1960, όπως *«Μες σε ξένους τόπους»*, *«Πανικός»*, *«Μεγάλη θλίψη»*, *«Πληγωμένοι κι οι δυο»*, *«Ένα αντίο πικρό»*, *«Το τέλος»*, *«Μαύρη κατάρα»* κ.ά. Η Μαριώ έκανε επιτυχία το περίφημο τραγούδι του *«Μες στον πράσινο το μύλο»*. Το 1960 έκανε ρεκόρ σε πωλήσεις για δίσκο 45 στροφών με *«Το σπαθί του Χατζημπαμπά»*. Παράλληλα εμφανίστηκε στη δισκογραφία ως συνθέτης με το πραγματικό του όνομα. 

Για ένα μεγάλο χρονικό διάστημα (1973-1985) έζησε στην Αμερική 
και συγκεκριμένα  στην Βοστόνη   με την οικογένειά του. Τα τελευταία χρόνια της ζωής του τα έζησε στα Μετέωρα Νεαπόλεως Θεσσαλονίκης. Πέθανε στη Θεσσαλονίκη στις 15 Φεβρουαρίου 2003.

## Παραπομπές


Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Ρεμπέτες
Κατηγορία:Λαϊκοί τραγουδιστές
Αρμενικό σύστημα αρίθμησης

Το **Αρμενικό σύστημα αρίθμησης** είναι ένα ιστορικό αριθμητικό σύστημα που δημιουργήθηκε χρησιμοποιώντας τα κεφαλαία γράμματα του Αρμενικού αλφαβήτου.

Δεν υπήρχε σύμβολο για το μηδέν στο παλιό σύστημα, και οι αριθμητικές αξίες των γραμμάτων προστίθενται για να εξαχθεί ο τελικός αριθμός. Οι αρχές που διέπουν αυτό το σύστημα είναι οι ίδιες με του ελληνικού συστήματος αρίθμησης και του Εβραϊκού συστήματος αρίθμησης. Στη σύγχρονη Αρμενία χρησιμοποιούνται οι γνωστοί αραβικοί αριθμοί. Οι Αρμενικοί αριθμοί χρησιμοποιούνται βασικά όπως οι Ρωμαϊκοί αριθμοί. Για παράδειγμα, Գարեգին Բ. σημαίνει Garegin II και Գ. գլուխ σημαίνει Κεφάλαιο III.

:*Επειδή μερικοί browsers δεν υποστηρίζουν χαρακτήρες του Αρμενικού αλφαβήτου, δίνεται και η μεταγραφή σε Λατινικό αλφάβητο.*

Σημειώνεται πως τα τελευταία δυο γράμματα του Αρμενικού αλφαβήτου, τα "o" (Օ) και "fe" (Ֆ) προστέθηκαν στο αλφάβητο μετά την έναρξη της χρήσης των αραβικών αριθμών, για να διευκολύνουν τη μεταγραφή λέξεων από άλλες γλώσσες. Έτσι, δεν τους αποδόθηκε κάποια αριθμητική αξία.

## Αλγόριθμος

Οι αριθμοί στο Αρμενικό αριθμητικό σύστημα προκύπτουν με απλή πρόσθεση των αξιών των ψηφίων. Οι αριθμοί γράφονται από αριστερά προς τα δεξιά (όπως και οι λέξεις της Αρμενικής γλώσσας). Αν και η σειρά με την οποία γράφονται δεν παίζει ρόλο στο αποτέλεσμα, καθώς αυτό προκύπτει με πρόσθεση, τα ψηφία κατά σύμβαση γράφονται με φθίνουσα αριθμητική αξία.

## Παραδείγματα

* ՌՋՀԵ = 1000 + 900 + 70 + 5 = 1975
* ՍՄԻԲ = 2000 + 200 + 20 + 2 = 2222
* ՍԴ = 2000 + 4 = 2004
* ՃԻ = 100 + 20 = 120
* Ծ = 50

Κατηγορία:Συστήματα αρίθμησης
Ιωάννης Αδάμ Β΄ του Λίχτενσταϊν

Ο **Ιωάννης Αδάμ Β΄** (γερμανικά: *Hans-Adam II.*, γεννημένος στις 14 Φεβρουαρίου του 1945) είναι ο κυρίαρχος πρίγκιπας του Λίχτενσταϊν από το 1989.

## Βιογραφία
Γεννήθηκε ως **Ιωάννης Αδάμ Φερδινάνδος Αλοΐσιος Ιωσήφ Μαρία Μάρκος του Αβιάνο Πίος** (Johannes «Hans» Adam Ferdinand Alois Josef Maria Marko d'Aviano Pius). Έλαβε τον τίτλο: Fürst von und zu Liechtenstein, Herzog von Troppau und Jägerndorf, Graf zu Rietberg που μεταφράζονται στα ελληνικά ως *Ηγεμόνας του Λίχτενσταιν, δούκας του Τροπάου και του Γιάγκεντορφ και κόμης του Ρίτμπεργκ*, είναι γιος του Φραγκίσκου Ιωσήφ Β΄ πρίγκιπα του Λίχντενσταϊν (1906-1989) και της Γεωργίνας (1921-1989), κόρης του Φερδινάνδου-Μαρία κόμη του Βίλτσεκ. Στις 15 Αυγούστου 2004 ο Ιωάννης Αδάμ Β΄ επίσημα παρέδωσε την εξουσία των κυβερνητικών υποθέσεων στο γιο του, διάδοχο *Άλοϋς*.

## Οικογένεια
Νυμφεύτηκε στις 30 Ιουλίου του 1967 στη Βαντούζ την 2η εξαδέλφη της μητέρας του, τη Μαρία-Αγλαΐα (Marie Aglaë) Κίνσκυ, κόρη του Φερδινάνδου Κίνσκυ κόμη του Βχίνιτζ & Τεττάου (Kinsky von Wchinitz und Tettau), γεννημένη το 1940.
Παιδιά τους είναι:
* τον Πρίγκιπα ''Αλοΐσιο'' Φίλιππο Μαρία ,Alois Philipp Maria γενν. 11 Ιουνίου 1968 διάδοχος στο πριγκιπάτο τού Λίχτενσταϊν )
* τον Πρίγκιπα ''Μαξιμιλιανό'' Νικόλαο Μαρία, Maximilian Nikolaus Maria ,γενν. 16 Μαΐου 1969).
* τον Πρίγκιπα *Κωνσταντίνο* Φερδινάνδο Μαρία , Constantin Ferdinand Maria ,γενν. 15 Μαρτίου 1972. πέθανε. 5 Δεκεμβρίου 2023,)
* την Πριγκίπισσα ''Τατιάνα'' Νόρα Μαρία,*Tatjana von Liechtenstein*, γενν. 10 Απριλίου 1973.)

## Παραπομπές


## Εξωτερικοί σύνδεσμοι
* Πριγκιπικός Οίκος του Λιχτενστάιν
* Οίκος της Κομητείας των Κίνσκι
* 2004: Royal power handover - Prince Alois says democracy still strong Real Audio - αρχείο ήχου από το BBC.
* Επίσημος ιστότοπος του Ιωάννη Αδάμ Β΄.

Κατηγορία:Ηγέτες εν ενεργεία
Κατηγορία:Πρίγκιπες του Λίχτενσταϊν
Κατηγορία:Οίκος του Λίχτενσταϊν
Πετρολούκας Χαλκιάς

Ο **Πέτρος (Πετρολούκας) Χαλκιάς** (Δελβινάκι Ιωαννίνων, 27 Ιουλίου 1934 - Αθήνα, 15 Ιουνίου 2025) ήταν Έλληνας μουσικός της ελληνικής παραδοσιακής μουσικής.

## Βιογραφία
Γεννήθηκε στις 27 Ιουλίου 1934 στο Δελβινάκι Πωγωνίου, τόπο καταγωγής της μητέρας του Καλλιρρόης, το γένος Χαρισιάδη, μουσικής οικογένειας. Ο πατέρας του, Περικλής, καταγόταν από το χωριό Καστάνιανη Πωγωνίου, και ήταν κλαριντζής.

Ο ίδιος, ξεκίνησε την ενασχόλησή του με το κλαρίνο σε ηλικία 11 ετών, παρά την άρνηση του πατέρα του, ο οποίος ήταν από τους καλύτερους οργανοπαίχτες και μαθήτευσε δίπλα στο Φίλιππα Ρούντα (γνωστό ως «το καλύτερο κλαρίνο του Ζαγορίου»), με την βοήθεια του οποίου έκανε την πρώτη του δημόσια εμφάνιση στην ηλικία αυτή.

Ύστερα από το γεγονός αυτό πήγε στην Αθήνα όπου έπαιξε μαζί με τον πατέρα του και τον βιολιστή αδελφό του Αχιλλέα (1937–2015) και όπου έκανε την πρώτη ραδιοφωνική του εμφάνιση.

Το 1960 μετανάστευσε στις Ηνωμένες Πολιτείες Αμερικής όπου παρέμεινε 20 χρόνια και διέδωσε την ελληνική παραδοσιακή μουσική.

Το 1979 επέστρεψε στην Ελλάδα και εγκαταστάθηκε στην Αθήνα. Έπαιξε σε γνωστά μουσικά κέντρα και σε συναυλίες, εμφανίστηκε σε ραδιοφωνικές και τηλεοπτικές εκπομπές και συμμετείχε σε ηχογραφήσεις και δίσκους με γνωστούς καλλιτέχνες.

Ήταν παντρεμένος με την Μαρία (1936–1989), η οποία σκοτώθηκε σε τροχαίο, με την οποία απέκτησε τρία παιδιά, τον Γιάννη, γιατρό, τον Μπάμπη (1965–2018), ο οποίος ακολούθησε τα χνάρια του πατέρα του στο κλαρίνο, και την Ολυμπία.

Απεβίωσε στις 15 Ιουνίου 2025, σε ηλικία 90 ετών. Η σορός του τέθηκε σε λαϊκό προσκύνημα στο παρεκκλήσι του Μητροπολιτικού Ναού Αθηνών στις 18 Ιουνίου. Κηδεύτηκε στην γενέτειρά του, το Δελβινάκι, στις 19 Ιουνίου.

## Τιμητικές διακρίσεις
Στις 31 Μαΐου 2009 έγινε εργαστήριο-αφιέρωμα στον Πετρολούκα Χαλκιά από το Τμήμα Μουσικής Επιστήμης και Τέχνης του Πανεπιστημίου Μακεδονίας.

## Δισκογραφία
* *Μοιρολόγια και γυρίσματα*
* *Χοροί και τραγούδια της Ηπείρου*
* Σκοποί και τραγούδια της Ηπείρου*
* *Με κέντημα δικό του*
* *Δρόμοι της ψυχής*
* *Πέτρο-Λούκας Χαλκιάς και Κομπανία*
* *Αναμνήσεις της Ηπείρου*
* *Αυτή είναι η Ήπειρος''

Μία από τις τελευταίες και σημαντικές συνεργασίες του ήταν η σειρά δίσκων και συναυλιών με διακεκριμένους Ινδούς μουσικούς.

## Παραπομπές


## Εξωτερικοί σύνδεσμοι
* Συνέντευξη του Πετρολούκα Χαλκιά.
* 

Χαλκιας Πετρολουκας
Εκλογικός νόμος 1907/1990

Οι εκλογές της 7ης Μαρτίου 2004, που ανέδειξαν νικητή τον Κώστα Καραμανλή, διεξήχθησαν με το εκλογικό σύστημα της ενισχυμένης αναλογικής που ψήφισε η κυβέρνηση Μητσοτάκη λίγο μετά την άνοδό της στην εξουσία με το νόμο 1907/1990. Με το ίδιο σύστημα διεξήχθησαν και η αναπληρωματική εκλογή στη Β΄ εκλογική περιφέρεια Αθηνών το 1992, οι εκλογές του 1993, οι εκλογές του 1996 και οι εκλογές του 2000.

Σύμφωνα με τον νομοθέτη, στόχος αυτού του εκλογικού νόμου είναι η ανάδειξη ισχυρής και αυτοδύναμης κυβέρνησης, με τη λογική ότι το πρώτο κόμμα μπορεί να σχηματίσει αυτοδύναμη κυβέρνηση, ακόμα και αν έχει διαφορά από το δεύτερο κόμμα μικρότερη του 1%. 

Τα κύρια χαρακτηριστικά αυτού του εκλογικού συστήματος είναι τα παρακάτω: 

*Για να εκπροσωπηθεί ένα κόμμα στη Βουλή πρέπει να συγκεντρώσει σε όλη την επικράτεια τουλάχιστον το 3% των έγκυρων ψηφοδελτίων. 

*Η διανομή των εδρών γίνεται σε τρεις κατανομές: 
**Η Α΄ κατανομή γίνεται με τη ρήτρα του "+1" 
**Η Β΄ κατανομή με τη χρησιμοποίηση του συνόλου των έγκυρων ψηφοδελτίων και των 13 από τις Μείζονες Περιφέρειες και 
**Η Γ΄ κατανομή που έχει δύο φάσεις και ευνοεί σημαντικά το κόμμα που πλειοψήφησε. 

Η λεγόμενη «εξομάλυνση» της αντιστοιχίας ψήφων και εδρών αποτελεί μοναδική καινοτομία του εκλογικού μας συστήματος. Η ρύθμιση αυτή εξασφαλίζει στα κόμματα που εκπροσωπούνται στη Βουλή το 70% των εδρών που θα ελάμβαναν ανάλογα με τις ψήφους που έλαβαν. 

Το κόμμα που δεν έχει εκλέξει τόσους βουλευτές, όσους αναλογούν στις ψήφους του, λαμβάνει επιπλέον τόσες έδρες, όσες απαιτούνται για να φτάσει το 70%. Η συγκεκριμένη ρύθμιση εφαρμόζεται πρώτα στο μικρότερο κόμμα που εισέρχεται στη Βουλή και οι πρόσθετες έδρες αφαιρούνται από το αμέσως επόμενο. Αφού ολοκληρωθεί η διαδικασία για το μικρότερο, συνεχίζεται για το αμέσως επόμενο κόμμα. 

Στις μονοεδρικές περιφέρειες η μοναδική έδρα κερδίζεται από τον υποψήφιο που παίρνει τους περισσότερους σταυρούς από τον πρώτο σε ψήφους συνδυασμό.

*
1907
Γεσίλκιοϊ

Το **Γεσίλκιοϊ** (τουρκικά: *Yeşilköy*), έως το 1926 γνωστό ως **Άγιος Στέφανος** (τουρκικά: *Ayastefanos*) είναι τοποθεσία στα ΝΔ της Κωνσταντινούπολης.

Παλαιότερα ήταν παραθαλάσσιος οικισμός και θέρετρο, ιδίως για τους Έλληνες της Πόλης. Σήμερα, με τη ραγδαία αύξηση του πληθυσμού έχει ενωθεί με το ευρύτερο πολεοδομικό συγκρότημα της Πόλης και αποτελεί προάστιό της. Εκεί βρίσκεται και το πρώην Διεθνές Αεροδρόμιο Ατατούρκ της Κωνσταντινούπολης.

## Ιστορία
Κατά το θρύλο, το χωριό πήρε το όνομά του όταν πλοίο που μετέφερε τα οστά του πρωτομάρτυρα Αγίου Στεφάνου από την Κωνσταντινούπολη στη Ρώμη έπεσε σε καταιγίδα και σταμάτησε εκεί. Τα οστά μεταφέρθηκαν σε εκκλησία, που πήρε το όνομά του, και από αυτήν ολόκληρο το χωριό.

Στην παραλία του Αγίου Στεφάνου αποβιβάστηκαν το 1203 οι Σταυροφόροι της Δ΄ Σταυροφορίας, οι οποίοι την επόμενη χρονιά κατέλαβαν την Πόλη. Εκεί υπογράφτηκε και η Συνθήκη του 1878 μεταξύ Ρωσίας και Οθωμανικής Αυτοκρατορίας, γνωστή ως Συνθήκη του Αγίου Στεφάνου.

Στα τέλη του 19ου και στις αρχές του 20ού αιώνα, ο Άγιος Στέφανος είχε εξελιχθεί σε σπουδαίο θέρετρο και τόπος κυνηγιού για τις ανώτερες κοινωνικές τάξεις της Πόλης. Τα περισσότερα σπίτια του χωριού ανήκαν σε Έλληνες και Αρμένιους. Ελληνικές και Αρμένικες εκκλησίες υπάρχουν μέχρι και σήμερα.

Το 1926 ψηφίστηκε Νόμος που υποχρέωνε την αλλαγή των μη τουρκικών τοπωνυμίων. Στα πλαίσια του νόμου αυτού, ο Άγιος Στέφανος μετονομάστηκε σε *Yeşilköy* («πράσινο χωριό» στα τουρκικά), μετά από πρόταση του συγγραφέα Halit Ziya Uşakligil, ο οποίος ζούσε εκεί.

## Παραπομπές


Αγιος Στέφανος